open-index/open-wikipedia-markdown huggingface dataset:
מוזיאון הכיכר הרומית

שמאל|ממוזער|250px|השער הרומי המזרחי בשער שכם, והכניסה אל המוזיאון
**מוזיאון הכיכר הרומית** הוא מוזיאון המציג אתרים ארכאולוגים מהתקופה הרומאית, ליד שער שכם, בעיר העתיקה. האתר מופעל על ידי החברה לפיתוח מזרח ירושלים.

המוצגים העיקרים הם שרידים של מכלול שער הרומי, וכיכר שניצבה לפניו. בנוסף קיימת במקום תערוכה על תולדות שער שכם, בה מוצגים מפות, צילומים ואיורים.

## השער הרומי
השער הרומי, הוקם בשנת 133 בתקופת שלטון הקיסר אדריאנוס. השער היה בנוי משלושה פתחים. הפתח המזרחי שרד ברובו. אחרי הפתח ניצבת כיכר הרומית, מרוצפת באבנים המקוריות. בתקופה הקדומה התנשא בכיכר עמוד ענק בגובה 22 מטרים. העמוד שימש נקודת ציון למדידת מרחק, בייחס לערים אחרות בארץ ישראל (קילומטר אפס).

## קישורים חיצוניים
* 
*סיור ב"כיכר הרומית" - סרטון
*The Roman Plaza – Damascus Gate
*"מוזיאון הכיכר הרומית" באתר "שימור חומות ירושלים"

## הערות שוליים

כיכר רומית
קטגוריה:הרובע המוסלמי
כיכר רומית
דיסקוגרפיה של מיילי סיירוס

הזמרת האמריקאית מיילי סיירוס הוציאה שבעה אלבומי אולפן, שלושה אלבומי הופעה, שני מיני אלבומים ו-37 סינגלים. סיירוס מכרה 55 מיליון סינגלים ו-20 מיליון אלבומים ברחבי העולם. לפי איגוד תעשיית ההקלטות האמריקאי, היא מכרה 32 מיליון סינגלים ו-10 מיליון אלבומים בארצות הברית.

ביוני 2007, הפסקול השני של הסדרה האנה מונטנה ואלבום האולפן הראשון של סיירוס יצאו במשותף על ידי וולט דיסני רקורדס והוליווד רקורדס כאלבום הכפול *[[Hannah Montana 2: Meet Miley Cyrus]]*. הפרויקט הגיע למקום הראשון בארצות הברית. הדיסק השני שלו כלל את הסינגל "See You Again", שהפך לשיר הראשון של סיירוס השגיע לעשרת המקומות הראשונים בארצות הברית, אוסטרליה וקנדה. באלבום ההופעה הראשון שלה, *[[Best of Both Worlds Concert]]*, שיצא במרץ 2008, סיירוס ביצעה שבעה שירים בתור עצמה ושבעה שירים כדמות שלה, האנה מונטנה.

אלבום האולפן השני של הזמרת, *[[Breakout]]* יצא לאור ביולי 2008, והגיע למקום הראשון במצעדים בארצות הברית, באוסטרליה ובקנדה. הסינגל המוביל שלו "7 Things" הגיע ל-10 המקומות הראשונים בארצות הברית, אוסטרליה ונורווגיה. המיני אלבום הראשון של סיירוס *[[The Time of Our Lives]]* יצא לאור באוגוסט 2009, והשיר שלו "Party in the U.S.A." הגיע לחמישייה המובילה בארצות הברית, קנדה, אירלנד וניו זילנד. באותה שנה היא הוציאה אלבום הופעה בשם *iTunes Live from london*. היא הוציאה את אלבום האולפן השלישי שלה *[[Can't Be Tamed]]* ביוני 2010, שהגיע לחמישייה הפותחת בארצות הברית, אוסטרליה, אוסטריה, קנדה, גרמניה, אירלנד, איטליה וניו זילנד. בעוד הסינגל המוביל הגיע לטופ 10 בארצות הברית, קנדה, אירלנד וניו זילנד, האלבום הצליח פחות מבחינה מסחרית מאלבומיה הקודמים.

אלבום האולפן הרביעי של סיירוס, *[[Bangerz]]*, יצא לאור דרך RCA רקורדס באוקטובר 2013, והגיע למקום הראשון בארצות הברית, אוסטרליה, קנדה, אירלנד, נורווגיה ובריטניה. השירים מתוכו "We Can't Stop" ו-"Wrecking Ball" הגיעו שניהם לראש המצעדים בבריטניה בעוד שהראשון הגיע גם לראש המצעד בניו זילנד והאחרון הגיע למקום הראשון בארצות הברית ובקנדה. אלבומה החמישי, *[[Miley Cyrus & Her Dead Petz]]*, יצא בפלטפורמות הסטרימינג באוגוסט 2015 ולא נכנס למצעדים. היא הוציאה את אלבומה השישי *[[Younger Now]]* בספטמבר 2017, שהתברג בחמישייה המובילה בארצות הברית, אוסטרליה, קנדה, אירלנד וניו זילנד. הסינגל המוביל מתוכו "Malibu" הגיע לחמשת השירים המובילים באוסטרליה, קנדה, נורווגיה וניו זילנד. בשנת 2019, סיירוס הוציאה את המיני אלבום השני שלה בשם *[[She Is Coming]]*. בשנת 2020, סיירוס הוציאה את אלבום האולפן השביעי שלה *[[Plastic Hearts]]*. בשנת 2023, היא הוציאה סינגל בשם Flowers ''.

## אלבומים
### אלבומי אולפן

### אלבומי הופעה

## מיני אלבומים

## סינגלים

### שיתופי פעולה

### סינגלים שיווקיים

### סינגלים למטרות צדקה

## הופעות נוספות במצעדים

## הופעות אורח

## וידאו קליפים

## הוצאות כהאנה מונטנה

סיירוס, תחת הדמות האנה מונטנה, הוציאה לאור חמישה פסקולים ועשרות שירים ווידאו קליפים. כל האלבומים והשירים יצאו לאור על ידי חברת וולט דיסני.

## ביאורים

## הערות שוליים

סיירוס מיילי
קטגוריה:מיילי סיירוס
ארוחת בוקר ישראלית

שמאל|ממוזער|250px|ארוחת בוקר ישראלית כוללת לרוב חביתה, מגוון גבינות, סלט ירקות ומיץ סחוט
ממוזער|220px|ארוחת בוקר ישראלית לזוג, המוגשת בישיבה במסעדה

ממוזער|תפריט ארוחת בוקר במלון עדן בחיפה, 1947
**ארוחת בוקר ישראלית** היא סגנון מיוחד של ארוחת בוקר שמקורה בקיבוצים, וכיום היא פופולרית בבתי המלון ובמסעדות רבות בישראל.

## היסטוריה
בשנים הראשונות לאחר הקמת מדינת ישראל, נהגו חברי הקיבוצים לסעוד את ארוחותיהם בחדר אוכל משותף. חברי הקיבוצים נהגו לאכול ארוחה קלה בשעות הבוקר המוקדמות, ולאחר מכן לעבוד מספר שעות בשדות. בסיום העבודה הם שבו לחדר האוכל לארוחת בוקר שנייה שהוגשה בצורת מזנון. בשנות ה-50 של המאה ה-20 החלו בתי המלון בישראל להגיש את ארוחת הבוקר בצורה שחיקתה את מאפייני ארוחת הבוקר בקיבוצים.

## מאפיינים
בבתי המלון בישראל ארוחת הבוקר בדרך כלל מוגשת בצורת מזנון בשירות עצמי. במסעדות התפריט עשוי להיות מוצע בצורת ישיבה לשולחן. ארוחת בוקר ישראלית כוללת בדרך כלל לחם, ריבה ומאפים, מוצרי חלב, דוגמת גבינות, חמאה, יוגורט ומעדני חלב, ירקות ופירות, דגי מאכל, ביצים ודגני בוקר. לצד אלה מוגשים קפה, תה, שוקו ומיצים. בדרך כלל ארוחת הבוקר אינה כוללת בשר, דבר שנפוץ בהרבה מדינות בעולם, בין היתר, מאחר שלפי ההלכה היהודית, בשר וחלב אינם מוגשים יחד לשולחן.

## ראו גם
* המטבח הישראלי
* ארוחת בוקר אנגלית

## קישורים חיצוניים

* 
* 
* ארוחת בוקר ישראלית – 20+ מתכונים מובחרים, באתר FoodisGood
* 

## הערות שוליים

קטגוריה:המטבח הישראלי
ישראלית
אדרא זוטא

ה**אדרא זוטא** (בעברית - האספה הקטנה) הוא מאמר מספר הזוהר המתאר את התאספות חבורתו של רבי שמעון בר יוחאי סביב רבם, ביום פטירתו, ומפרט את סודות התורה שאותם גילה רבי שמעון בר יוחאי לתלמידיו באותו מעמד. המאמר מופיע בתוך ספר הזוהר בפרשת האזינו (דף רפז, ב - רצו, ב) והוא מהווה המשך לאדרא רבא.

## רקע
כינויו של ה**אידרא** (גורן=אספה) **זוטא** (קטנה) ניתן לו כדי להבדילו מן האידרא רבא (האספה הגדולה), הגדול יותר בתוכנו ובמספר התלמידים שהשתתפו בו. המשתתפים באידרא זוטא (מלבד רשב"י עצמו) הם: רבי אלעזר בנו, רבי אבא, רבי יהודה, רבי יוסי, רבי חייא ורבי יצחק - סך הכל שבעה במספר. שלושה תלמידים נוספים, מצאו את מותם לקראת סוף האידרא רבא, ולכן מקומם נפקד מן המעמד האחרון.

בנוסף, מוזכרים במאמר רבי פנחס בן יאיר, ורב המנונא סבא, המתוארים כמי שירדו מעולם הנשמות, על מנת להאזין לדבריו האחרונים של רבי שמעון.

בתחילת המאמר, מדגיש רבי שמעון, את ההבדלים בין מעמד זה לבין מעמד האידרא רבא שקדם לו. בתחילה הוא רוצה לצמצם את כמות המשתתפים לשלושה בלבד (הוא, ר' אלעזר ור' אבא) אך לבסוף הוא מסכים לשתף את כל מי שנכח באידרא רבא. לאחר מכן הוא מחלק בין תלמידיו את התפקידים השונים: תרגום: "וכך אסדר אתכם- רבי אבא יכתוב, רבי אלעזר ילמד\יגיד והשאר ירחשו בליבם".

הוא מסביר להם כי ברצונו להיכנס לעולם הבא בלא בושה, ועל כן הוא עומד לגלות להם את "הדברים הקדושים" שעד עתה היו גנוזים בליבו. לבסוף, הוא מסביר כי בניגוד לאידרא רבא, בו כל אחד מן התלמידיו נשא דרשה בעצמו, הפעם הוא יהיה היחיד שידבר.

## תוכן
### פתיחה
דרשת הפתיחה עוסקת בפסוק הלקוח משיר השירים: , אותו רואה רשב"י כפסוק שמסכם את כל חייו: 
תרגום: "כל הימים שהייתי מקושר לעולם הזה, בקשר אחד נקשרתי בו- בקדוש ברוך הוא, ולכן עכשיו- ועלי תשוקתו".

### התיקונים

המשך המאמר עוסק בתיקוני "הפרצוף העליון" מראש הגולגולת ועד תיקוני הזקן- נושאים המפורטים באריכות רבה יותר באידרא רבא.

### סיום
בסיום המאמר, מעיד רבי אבא על פטירתו של רבי שמעון בר יוחאי, תוך אמירת הפסוק :
תרגום: "אמר ר' אבא לא סיים הנר הקדוש לומר "**חיים**" עד שהשתתקו דבריו ואני כתבתי... ולא הייתי יכול להסתכל... כל אותו היום לא פסקה האש מן הבית... כל אותו היום נפלנו על הארץ ובכינו. לאחר שהלכה האש, ראינו את הנר הקדוש, קודש הקדשים, שהסתלק מן העולם, מעוטף, שוכב על ימינו ופניו מחייכים. קם רבי אלעזר בנו, לקח את ידיו ונשק להם ואני לחכתי את העפר שתחת רגליו".

## מנהגים
ישנם מספר מנהגים שנפוצו בקהילות ישראל בעקבות דברי האדרא זוטא, רובם סביב ל"ג בעומר שהתקבל במסורת כיום ההילולא של רשב"י. בין השאר, נוהגים לקרוא את האדרא זוטא בליל או ביום ל"ג בעומר. יש הקושרים את מנהג הדלקת המדורות בל"ג בעומר לתיאור פטירתו של רשב"י כפי המופיע באדרא. כאמור לעיל, פטירתו לוותה באש שירדה מן השמיים ומלאה את הבית בכל אותו היום.

בליל הושענא רבה נוהגים ללמוד את האדרא זוטא כפי שמופיע בתיקון הושענא רבה של עדות המזרח.

יש נוהגים על פי הקבלה ללמוד את האדרא זוטא ביום השנה של קרוביהם.

ישיבת האידרא נקראת כך על שם קטע זה בזוהר.

## קישורים חיצוניים
* 
* עמוד השער של האידרא רבא והאידרא זוטא בדפוס ליוורנו, תרכ"ט, 1869. מתוך אתר היברובוקס.
* 
* 

## הערות שוליים

קטגוריה:ספר הזוהר
שוקי התוכי

**שוקי התוכי** היא סדרת ספרים חרדית בהוצאת ספרייתי לילדים בת 6 ספרים של הסופרת רחל שטיגליץ. הספר הראשון, שוקי כפול שתיים, יצא בשנת תשס"ב, 2002. מאיירת הסדרה היא רחל דוד.

## הסדרה
יענקל, שכנם המבוגר של משפחת ביכלר, הלך לבית עולמו בגיל 85. בימי חיותו היה בן בית אצל המשפחה ונהג לבקר אותם רבות. אולם, מעולם לא הזמין איש אליו, מה שסיקרן מאוד את הילדים.

לאחר מותו ביקש אבי המשפחה מהילדים ללכת ולסדר את דירתו של יענקל. להפתעתם, לאחר שהם נכנסו לדירה הם גילו ששכנם היה בעלים של תוכי מסוג ג'קו אפריקני העונה לשם שוקי. שמו של התוכי ניתן לו על שם בחור אמריקאי שהתגורר בביתו של יענקל במשך חודש, אז עזב בבהילות לארצות הברית משום שאביו חלה. לאחר התלבטות הסכימו ההורים ביכלר לאמץ את התוכי אליהם, לשמחת הילדים ושוקי התוכי הפך לחלק מהמשפחה והשתתף בכל עלילות הסדרה.

## דמויות מרכזיות בסדרה
***גבריאל** - הבן הבכור. עינו קצת צרה במיכלי אחותו הקטנה מצליחה לפתור בעיות ביתר קלות.
***מיכלי** - ילדת הסנדוויץ' של המשפחה, אוהבת להמציא פטנטים וקצת שתלטנית.
***יודי** - יש לו שער שחור ועיניים כחולות. הוא הלץ של המשפחה.
***נחומי** - לומד בכיתה א'. תולעת ספרים שתמיד יודעת הכול על הכול.

## ספרי הסדרה
*שוקי כפול שתיים
*שוקי התוכי בניו יורק
*שוקי התוכי בתעלומת בית הכנסת
*שוקי התוכי ברוסיה
*שוקי התוכי בתעלומת המזוזות
* שוקי התוכי בבית הספר

קטגוריה:סדרות סיפורת חרדיות
קטגוריה:ספרי ילדים ונוער חרדיים
קטגוריה:ספרי ילדים ונוער בעברית
קטגוריה:סדרות ספרים בעברית
קטגוריה:ספרים על בעלי חיים
קטגוריה:תוכאים בתרבות
גזיאנטפ בסקטבול

**גזיאנטפ בויוקשיר בלדייסי ספור קלוב** (בטורקית: **Gaziantep Büyükşehir Belediyesi Spor Kulübü**) היא קבוצת כדורסל טורקית מהעיר גזיאנטפ, המתמודדת בליגת המשנה הטורקית.

## היסטוריה
הקבוצה הוקמה בשנת 2007 כשהערייה לקחה תחת חסותה את הקבוצה המקומית (גזיאנטפספור) שהייתה בליגה הטורקית השלישית, והתמודדה שנים ארוכות בליגה השנייה. בסיום עונת 2011/12 העפילה הקבוצה לליגה הבכירה. בעונת הבכורה החלה חברת השטיחים "רויאל האלי" לאמץ את הקבוצה, שסיימה במקום התשיעי בטבלה ולא השתלבה בסדרות הפלייאוף. 

### במסגרת אירופאית
ההופעה האירופאית הראשונה של הקבוצה הייתה בעונת 2013/14 בשלב הבתים של היורוצ'לנג'. 

הקבוצה מארחת לעיתים באולם הקטן **קאמיל אוצ'ק** המכיל 2,500 מקומות. ולעיתים באולם הגדול **סהינביי ארנה** המכיל 6,400 מקומות.

## שחקנים בולטים בעבר ובהווה
* ג'ואי דורסי
* אוליבר סטביץ'
* ברינטון למאר

## קישורים חיצוניים

* 
קטגוריה:קבוצות כדורסל טורקיות
קטגוריה:גזיאנטפ: ספורט
ישראלים (כתב עת)

**ישראלים** הוא כתב עת מדעי דו-לשוני (עברית ואנגלית) שיצא לאור על ידי מכון בן-גוריון לחקר ישראל והציונות והמסלול ללימודי מדינת ישראל באוניברסיטת בן-גוריון. כתב העת היה שפיט ופעל באמצעות ביקורת עמיתים, הוא נערך על ידי חוקרים צעירים ושימש במה לפרסום ביכורי מחקר מישראל ומהעולם. כתב-העת פרסם מאמרים הנוגעים לתחום של לימודי מדינת ישראל בדיסציפלינות שונות: היסטוריה, סוציולוגיה, אנתרופולוגיה, ספרות, לימודי תרבות, משפטים ועוד.

בכל אחד מגיליונות כתב העת התפרסם גם ריאיון עם דמות מרכזית בהיסטוריה הישראלית, תעודה היסטורית מוערת וסקירה של עבודות דוקטורט מרכזיות שהתפרסמו בשדה של לימודי מדינת ישראל.

כתב העת יצא לאור בין השנים 2007-2021. בראשית דרכו לווה כתב העת על ידי טוביה פרילינג ובהמשך על ידי אבי בראלי ועופר שיף, לאורך רוב שנותיו ערך אותו אורן קלמן, עורכו האחרון היה עדי שרצר.

## קישורים חיצוניים
* 

קטגוריה:ישראל: כתבי עת להיסטוריה
קטגוריה:אוניברסיטת בן-גוריון בנגב: כתבי עת
דן לירי

**דן לירי** (באירית: **Dún Laoghaire**, נקראת גם **Dunleary**) היא עיר נמל פרוורית, השוכנת במזרח אירלנד כעשרה קילומטרים דרומית לבירה דבלין. העיר משמשת כבירת מחוז דן לירי-ראת'דאון.

בעברה הייתה דן-לירי נמל מרכזי בין אירלנד לבריטניה הגדולה. החל ממחצית המאה ה-19 באזור שרטון קיש הוצב מגדלאור להקלת כניסה לנמל.

בין השנים 1821-1920 כונתה העיר קינגסטאון (Kingstown).

העיר היא מולדתם של כל ששת חברי להקת בומטאון ראטס.

## קישורים חיצוניים

* 

קטגוריה:אירלנד: יישובים
קטגוריה:אירלנד: ערי נמל
קטגוריה:אירלנד: ערי חוף
נמל התעופה של בריסל

**נמל התעופה של בריסל** (בהולנדית: **Luchthaven Brussel-Nationaal**, בצרפתית: **Aéroport de Bruxelles-National**, באנגלית: **Brussels Airport**) נקרא גם נמל התעופה הלאומי בריסל, הוא נמל התעופה הגדול בבלגיה ומשרת את אזור הבירה בריסל. בשנת 2011 עברו בנמל 18,716,034 נוסעים.

הנמל ממוקם כ-11 קילומטרים צפונית-מזרחית לבריסל, בין הערים זבנטם, דיגם, ומכלן, כולן שוכנות באזור הפלמי.

ראשיתו של נמל התעופה בשדה תעופה שהקים שלטון הכיבוש הגרמני בבלגיה ב-1940. לאחר מלחמת העולם השנייה הוחלט להקים בו את נמל התעופה הלאומי החדש, שנחנך ב-1948. ב-1958 נפתח נמל התעופה מחדש בבניינים חדשים שנבנו במיקום אחר (הבניינים הישנים נמסרו לנמל התעופה הצבאי מלסברוק, שמסלולי נמל התעופה משרתים גם אותו).

בשנות האלפיים, משרת את הנוסעים טרמינל חדש, שנחנך בשנת 1994. יש בו 109 שערי עלייה למטוסים, שב-54 מהם מותקנים גשרי עלייה.

ב-22 במרץ 2016 התרחשה מתקפת טרור בשתי זירות שונות בנמל התעופה, לפחות 13 אנשים נהרגו ולמעלה מ-30 אנשים נפצעו. בעקבות כך הופסקו למשך כמה שעות כל הנחיתות וההמראות בנמל. כשעה לאחר פיגוע ההתאבדות בנמל התרחשה מתקפת טרור נוספת ברכבת התחתית (המטרו) הסמוכה לנמל התעופה, ולפחות 20 אנשים נהרגו וכ-150 נפצעו. ארגון הטרור דאעש קיבל אחריות על שני הפיגועים.

## קישורים חיצוניים

* 

*  מדיה וקבצים בנושא נמל התעופה של בריסל באתר Airliners.net

ימין|260px|ממוזער|סמלילו הקודם של נמל התעופה, ששימש עד ינואר 2014

## הערות שוליים

בריסל
קטגוריה:בלגיה: תעופה
קטגוריה:בריסל
סלטו

**סלטו** או **סאלטו** (בספרדית: **Salto**) היא עיר הבירה של מחוז סלטו שבצפון-מערב אורוגוואי. לפי מפקד אוכלוסין שהתקיים בעיר בשנת 2011, גרים בה 104,028 תושבים. לפיכך היא העיר השנייה בגודלה באורוגוואי. בעיר קיים גם נמל תעופה בין-לאומי.

## גאוגרפיה
העיר נמצאת 496 ק"מ צפונית-מערבית לעיר הבירה, מונטווידאו, על גדתו המזרחית של נהר ריו אורוגוואי ובסמוך לעיר הגבול הארגנטינאית, קונקורדיה.

## היסטוריה

## אוכלוסייה
גידול האוכלוסייה בעיר:

## אקלים

## גלריה

קובץ:Salto Grande dam.JPG|הסכר הגדול של סלטו
קובץ:MuseoFachadaSalto.jpg|מוזיאון הטכנולוגיה של סלטו
קובץ:Salto Uruguay train station 3.jpg|תחנת הרכבת של סלטו
קובץ:Catedral de Salto, Uruguay.jpg|קתדרלה בעיר


## קישורים חיצוניים

* 
* Termas de Salto Grande (15 km north of the city), Viajando Por Uruguay
* INE map of Salto
* 

## הערות שוליים

קטגוריה:אורוגוואי: ערים
קטגוריה:אורוגוואי: ערי נמל
קטגוריה:יישובים שהוקמו ב-1756
אלפרד צ'יתאם

שמאל|ממוזער|250px|אלפרד צ'יתאם
**אלפרד צ'יתאם** (באנגלית: **Alfred Cheetham**; 6 במאי 1867 – 22 באוגוסט 1918) היה חבר בכמה משלחות לאנטארקטיקה. הוא שירת כקצין שלישי הן במשלחת נמרוד והן במשלחת הטראנס-אנטארקטית האימפריאלית, שתיהן בפיקודו של ארנסט שקלטון. צ'יתאם נספה בים כשטורפדו פגע באונייתו במלחמת העולם הראשונה.

## חייו
אלפרד ביוקנן צ'יתאם נולד בליברפול, אנגליה ומשם עברה משפחתו להאל. כנער ירד לים ועבד בספינות דיג בים הצפוני ועוד הלאה משם. הוא נשא לאישה את אלייזה סוייר, ויחדיו הביאו לעולם 13 ילדים. צ'יתאם עבד מבסיסו בהאל כרב מלחים בצי הסוחר וכימאי במילואים בצי המלכותי.

## קריירה אנטארקטית
במהלך משלחת דיסקברי בשנים 1901–1904 ביקר צ'יתאם לראשונה באנטארקטיקה, על ספינת האספקה "מורנינג". הוא חזר לשם במשלחת טרה נובה, ניסיונו הכושל של רוברט פלקון סקוט להגיע ראשון אל הקוטב הדרומי, שהסתיים במותם הטרגי של סקוט ואחדים מאנשי המשלחת. הוא שירת כרב-מלחים בטרה נובה, ואף כי התנדב לפלוגת החיפוש שיצאה למצוא את קבוצת הקוטב של סקוט, נדחתה בקשתו משום שהיה בעל משפחה.
ממוזער|200px|שמאל|הספינה "טרה נובה" בתצלום משנת 1910

צ'יתאם חזר לאנטארקטיקה, הפעם בפיקודו של ארנסט שקלטון, על האונייה נמרוד, שם היה רב-מלחים וקצין שלישי. בעת גיוס הצוות למשלחת הטראנס-אנטארקטית האימפריאלית בשנת 1914 היה צ'יתאם בן ה-47 חבר הצוות בעל הניסיון הרב ביותר באנטארקטיקה, לאחר שעשה כמעט שש שנים בימים שסביב היבשת.

במשלחת אנדיורנס שירת צ'יתאם בקצין שלישי והיה חבר מלא חיים ופופולרי בצוות האונייה. פרנק וורסלי מגדיר אותו כ"פיראט בכל רמ"ח איבריו". לאחר שאנדיורנס נמחצה בקרח הים הדחוס ואנשיה יצאו בשלוש סירות הצלה אל אי הפיל, היה צ'יתאם בצוות של וורסלי בסירה "דאדלי דוקר". וורסלי מספר, שגפרורים היו למטבע עובר לסוחר ומחירם עלה כדי כך, שצ'יתאם קנה ממנו גפרור יחיד במחיר בקבוק שמפניה, שישולם כשצ'יתאם יפתח את הפאב שלו בהאל לאחר המלחמה. צ'יתאם נפל כשאונייתו טורפדה בשנת 1918 והחוב לא שולם מעולם.
שמאל|ממוזער|אנשי המשלחת שנשארו על אי הפיל נפרדים מן השישה שיצאו ב"ג'יימס קיירד" להזעיק עזרה

על מאמציו במהלך המשלחת קיבל צ'יתאם את מדליית הקוטב מכסף.

## לאחר משלחת אנדיורנס
צ'יתאם חזר להאל אחרי המשלחת ושם נודע לו שאחד מבניו, ויליאם אלפרד, אבד בים כשצ'יתאם היה בדרכו חזרה מאנטארקטיקה. הבן הנעדר, בן 16, טבע כנראה בעת שירותו על האונייה "אדריאטיק". צ'יתאם הצטרף לצי הסוחר ושירת כקצין שני על האונייה "פרונל", כשטורפדו מצוללת גרמנית פגע בה בים הצפוני וקטל אותו.

## לקריאה נוספת

*
*
*


## קישורים חיצוניים

* fact file/History/biography ביוגרפיה של אלפרד צ'יתאם באתר "קוּל אנטארקטיקה"
* "לאנטארקטיקה עם שקלטון", אתר "קוטונטאון"
* "חדשות שקלטון" באתר של "אגודת ג'יימס קיירד"

קטגוריה:אנטארקטיקה: מגלי היבשת
קטגוריה:מגלי ארצות בריטים
קטגוריה:ימאים בריטים
קטגוריה:בריטים שנולדו ב-1867

קטגוריה:בריטים שנפטרו ב-1918
ברוך קדרי

**ברוך קדרי** (טפר) (מרץ 1904 – 2 באפריל 2000) היה שחקן, בונה תפאורות וצייר ישראלי.

## ביוגרפיה
קדרי נולד בלבוב שבגליציה - פולין בשם ברוך טפר, לדב עקיבא טפר.
בשנת 1922 עלה לארץ ישראל והצטרף כשחקן לתיאטרון העברי בתל אביב. אחר-כך נדד עם על פני ארצות שונות עם השחקן מנחם בנימיני. ב־1925 למד באקדמיה לאמנות התיאטרון בווינה והתמקד בלימודי בניית תפאורה וטיפול בצדדים הטכניים של הבמה. כשחזר לארץ שב לשחק, ונמנה עם ראשוני שחקניו של התיאטרון הסאטירי "המטאטא" שנוסד אז (1928 – 1933). כן היה ממייסדי תיאטרון "סדן".

בקיץ 1930 נשא לאישה את פשה בוטלר.
במחצית השנייה של שנות ה-30, לאחר כ-15 שנה של עבודה בתיאטרון, פנה לעסוק מספר שנים בענייני ביטחון.

ב-1945 שב לתיאטרון, הפעם לעבודה מאחורי הקלעים, בתיאטרון "הבימה": תחילה שימש כמנהל במה, אולם כעבור זמן קצר נמשך לאהבתו הישנה, התפאורה, והיה לתפאורן (בונה תפאורות), אביזרן ומפקח טכני. פעל בתפקיד זה עד סוף שנות ה-50.
היה חבר אגודת הציירים והפסלים וממייסדי ארגון פועלי הבמה בתל אביב.

לאחר פרישתו מהתיאטרון, התמסר לציור.
ערך תערוכות מעבודותיו בתל אביב, בירושלים ובצפת.

נקבר בבית העלמין ירקון.

אחיו הצעיר שרגא קדרי היה סופר.

## קישורים חיצוניים
* ברוך קדרי באתר הבימה
* 
* 
* 
*  (וציורו "נוף צפת", בתערוכתו בבית ראשונים, גבעתיים)

## הערות שוליים

קטגוריה:שחקני תיאטרון ישראלים
קטגוריה:מעצבי במה ישראלים
קטגוריה:ציירים ישראלים
קטגוריה:ישראלים ילידי פולין
קטגוריה:אנשי העלייה השלישית
קטגוריה:שחקני תיאטרון המטאטא
קטגוריה:אישים הקבורים בבית הקברות ירקון
קטגוריה:ישראלים שנולדו ב-1904
קטגוריה:ישראלים שנפטרו ב-2000
בומברדיה CRJ

**בומברדיה CRJ**, ראשי התיבות של **C**anadair **R**egional **J**et, היא סדרת מטוסים אזוריים מתוצרת בומברדייה איירוספייס:

## קישורים חיצוניים
*
מה שקורה באילת

**מה שקורה באילת** היא תוכנית דוקו-ריאליטי קומית ישראלית העוקבת אחר צוות בידור במלון קלאב הוטל באילת, ששודרה בערוץ 24.

התוכנית עוקבת אחר ידוענים ומשתתפים אחרים הפועלים כצוות הבידור של המלון קלאב הוטל באילת. בתוכנית נראית הפעילות היומיומית של צוות הבידור, פעילויות האירובי, סדנאות לצוות, הדרכות ועוד. מנהל צוות הבידור הוא ניסים דיין, מנכ"ל המלון הוא אלי רביבו.

העונה הראשונה שודרה בקיץ 2012, העונה השנייה שודרה בקיץ 2013.

## עונה ראשונה

העונה החלה ביולי 2012, העונה מנתה 22 פרקים, בסוף עונה זה העלה צוות הבידור את המחזמר "עד סוף העולם".

#### משתתפים
* אורי "זאורי" שמלאשיולי 43, אילת
* יונית חיים 24, ראשון לציון
* דודו אהרון 26, תל אביב
* גל שקי 25, תל אביב
* מעיין פייזק 25, תל אביב
* ניר-חי גולדברג 23, רחובות
* רון קנר 20, אשקלון (כפר עזה)
* אודליה דרוקר 22, קריית שמונה

## עונה שנייה - VIP
העונה השנייה היא עונת ה-VIP בה השתתפו תשעה מפורסמים שונים, העונה מנתה 14 פרקים, בסוף העונה העלה הצוות את המחזמר "שיער".

#### משתתפים
* אביבית בר זוהר - השתתפה בעונה הרביעית של תוכנית המציאות "האח הגדול".
* ליהיא גרינר - השתתפה בעונה השלישית של תוכנית המציאות "האח הגדול".
* לירון רמתי - השתתף בעונה התשיעית של תוכנית המציאות "כוכב נולד".
* שני יצהרי - זמרת וחברה בלהקת טיפקס.
* תירס סקסואל (יורן דוידי וטל טירנגל) - צמד קומיקאים ישראלי.
* גילי מוסינזון - כדורסלן ישראלי.
* פישי הגדול - ראפר.
* אוזי זולטק (אושרת זולטק) - זמרת.

## קישורים חיצוניים

* 

*
קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2012
קטגוריה:ערוץ 24: תוכניות וסדרות
כריסטיאן מורטנסן

[שמאל|ממוזער|200px|איור של מורטנסן מ-[17 במאי 2012]]
**תומאס פטר ת'רובלד כריסטיאן פרדיננד מורטנסן** (בדנית: **Thomas Peter Thorvald Kristian Ferdinand Mortensen**; ), היה דני שהיגר בצעירותו לארצות הברית וחייו התפרסו על פני יותר ממאה אחת. במותו, בגיל של 115 שנים ו-252 ימים, הוא נחשב לגבר הזקן ביותר בהיסטוריה המתועדת ומוכחת, עד ל-28 בדצמבר 2012, אז שבר ג'ירואמון קימורה מיפן את השיא.

## שיאי אריכות ימים
בנוסף להיותו הגבר הזקן ביותר בעולם בשעתו, היה מורטנסן גם האדם הזקן ביותר שנולד בדנמרק, האדם הזקן ביותר בכל המדינות הנורדיות, המהגר הזקן ביותר בעולם והאדם השלישי הזקן ביותר מאירופה.

אף שהיה הגבר הזקן ביותר בעולם אי-פעם וודאית בשעתו, בעת במותו מורטנסן מעולם לא היה האדם החי הזקן ביותר בעולם, שכן שרה נאוס שנולדה ב-1880, נפטרה קצת יותר משנה וחצי אחריו, כשהייתה בת 119 (והייתה גם האדם השני הכי מבוגר אי פעם וודאית) .

## קורות חיים
שמאל|ממוזער|250px|תעודת הלידה של כריסטיאן מורטנסן
כריסטיאן מורטנסן נולד לאב חייט בכפר סקארופ (*Skårup*), ליד העיר סקנדרבורג (*Skanderborg*) שבדנמרק, ב-16 באוגוסט 1882. החל לעבוד כשוליית חייט בגיל 16 בסקנדרבורג בשנת 1898, ולאחר מכן היה לפועל חקלאי.

היגר לארצות הברית בשנת 1903, כשהיה בן 21. עבד כחייט, תוך כדי נדודים בדרכים והשתקע לבסוף בשיקגו, שם היו לו קרובי משפחה. בשנותיו הראשונות בשיקגו ואחר כך בטקסס עבד במספר משרות: חלבן, מסעדן, ופועל במפעל פחיות. ב-1913 נישא, אך נשאר נשוי לפרק זמן של פחות מעשר שנים בלבד, התגרש, לא הוליד ילדים ומעולם לא נישא בשנית.

בשנת 1950 יצא לגמלאות במדינת טקסס. 28 שנים לאחר מכן, ב-1978, כשהוא בן 96, עבר להתגורר בבית אבות בסן רפאל שבקליפורניה, שם המשיך להתגורר עד מותו.

מורטנסן נהג לעשן סיגר מדי פעם, והתעקש שעישון במתינות אינו בלתי בריא. כמו כן, העדיף דיאטה צמחונית ונהג לשתות מים רותחים. הוא היה עיוור באחרית חייו והעביר את רוב זמנו על כיסא גלגלים בהקשבה לרדיו. כמו כן, באחרית ימיו נפגע הזיכרון שלו לטווח קצר.
ביום הולדתו ה-115 הוא טען כי "חברים, סיגר טוב, שתייה מרובה של מים טובים, אי שתייה של אלכוהול, שמירה על אופטימיות והרבה שירה תשאיר אותך בחיים לזמן רב".

## קישורים חיצוניים

* "Christian Mortensen, 115, Among Oldest", 3 במאי 1998, ניו יורק טיימס

## הערות שוליים

קטגוריה:שיאני גינס
קטגוריה:אמריקאים שהגיעו לגיל מאה
קטגוריה:מהגרים מדנמרק לארצות הברית
קטגוריה:אישים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:אמריקאים שנולדו ב-1882
קטגוריה:אמריקאים שנפטרו ב-1998
וין בטלר

**אדווין פרנהאם "וין" באטלר השלישי** (באנגלית: **Edwin Farnham "Win" Butler III**; נולד ב-14 באפריל 1980) הוא זמר-יוצר, מוזיקאי ורב-נגן אמריקאי-קנדי, שידוע בתור הסולן וכותב השירים של להקת האינדי-רוק הקנדית ארקייד פייר; אשתו, רז'ין שסיין ואחיו, ויליאם באטלר גם כן חברים בלהקה.

## ביוגרפיה
וין, נולד בטראקי, קליפורניה וגדל בפרבר של יוסטון (דה וודלנדס, טקסס). החינוך שקיבל בבית וין היה חינוך מורמוני.
סבו מצד האם של וין הוא מוזיקאי הג'אז, אלוינו ריי (מנהיג להקת ביג בנד פורץ דרך שהקריירה שלו נמשכה מספר עשורים).
סבתו מצד האם, לואיז, הייתה חברה בלהקת "האחיות קינג" שכיכבה בתוכנית שבועית ברשת ABC שנקראה, המופע של משפחת קינג.
אמו, ליזה ריי, שגם כן הופיעה בתוכנית הטלוויזיה המשפחתית מנגנת בנבל ונוהגת לשיר.

בהיותו בן 15, החל וין את לימודיו באקדמיית פיליפס אקסטר בניו המפשייר (תיכון פרטי אשר בין בוגריו ניתן למצוא גם את מייסד פייסבוק, מארק צוקרברג וגם את הסופר ג'ון אירווינג). שם שיחק בנבחרת הכדורסל ובנבחרת הסופטבול. בנוסף נהג להופיע עם כמה להקות תלמידים. אחרי סיום לימודיו שם, החל בלימודי צילום וכתיבה יצירתית בקולג' הפרטי לאמנות, "שרה לורנס" הממוקם ביונקרס, ניו יורק, אך כעבור שנה עזב.

בשנת 2000, עבר למונטריאול על מנת ללמוד באוניברסיטת מקגיל. שם פגש באשתו לעתיד, רז'ין שסיין. השניים נישאו ב-2003. באטלר בעל תואר בלימודי דת.
בשנת 2001 הקים את ארקייד פייר.

וין ורז'ין, כתבו יחד את המוזיקה לסרטו של הבמאי ריצ'רד קלי, הקופסה משנת 2009.
ב-2 באפריל 2011, LCD Soundsystem קיימו את הופעתם האחרונה. איתם הופיעו ארקייד פייר לביצוע השיר "North American Scum". במהלך דברי בפתיחה של ג'יימס מרפי לשיר, צעק וין "!shut up and play the hits". מה שהפך לימים להיות, שם הסרט הדוקומנטרי שמלווה את ההופעה הזו ושם הדיסק של הביצועים שהוקלטו בהופעה זו.

ב-21 באפריל 2013, ילדה רז'ין את בנם הראשון של הזוג.

## קישורים חיצוניים

קטגוריה:זמרים-יוצרים קנדים
קטגוריה:מוזיקאים קנדים
קטגוריה:בוגרי אוניברסיטת מקגיל
קטגוריה:מהגרים מארצות הברית לקנדה
קטגוריה:קנדים שנולדו ב-1980
נחמן כהנא (ירושלים)

הרב **נחמן כהנא** (נולד בשנת ה'תרצ"ח, 1937) הוא רב בית הכנסת "חזון יחזקאל" בעיר העתיקה בירושלים ומחבר סדרת הספרים **מי מנוחות**.

## ביוגרפיה

נולד בברוקלין ב-1937. אביו הרב ד"ר יחזקאל שרגא כהנא היה יליד צפת (נכדו של הרב ברוך דוד כהנא, בעל "ברכת הארץ"), רב בכמה קהילות בפלטבוש ונשיא ועד הרבנים האזורי, מחבר הספרים "תורה ישרה" ו"משנה ישרה". אמו שרה סוניה הייתה ילידת לטביה, בתו של הרב ברוך שלום טריינין (תלמיד הרב מאיר שמחה כהן ורב בפליינפילד). אחיו הגדול היה הרב מאיר כהנא. למד בישיבת נובהרדוק, ובה נסמך לרבנות. עלה לישראל בשנות ה-60. כיהן כמנהל התיכון בישיבת בני עקיבא בית שמואל בחדרה וכר"מ בישיבת נחלים.

בכ"ג באלול ה'תשמ"ג, הקים הרב כהנא את בית הכנסת "חזון יחזקאל" (על שם אביו) ברובע המוסלמי בעיר העתיקה בירושלים, שם פועל כולל אברכים בראשותו.

היה ממקימי אגודת עטרה ליושנה. הוא יו"ר הוועדה הציבורית של מכון המקדש שאחראית על קורבן פסח, וערך "מפקד כהנים" עולמי, בציפייה לגאולה והקמת בית המקדש השלישי.

## חיים אישיים
נשוי לפייגה ואב לשישה, מתגורר ברובע היהודי בירושלים. מילדיו:

* מרדכי - תא"ל במיל'.
* הרב חנוך זונדל - ר"מ בישיבה תיכונית קריית ארבע וחתנו של הרב אברהם סילברט.

## חיבוריו
* חיבורו העיקרי של הרב כהנא הוא סדרת **מי מנוחות**: ביאור שיטתי לדברי התוספות על התלמוד בבלי בלשון קלה. הסדרה כוללת 15 כרכים, ויצאה בין השנים 1972 ל-1991. חלקה תורגם לאנגלית.
* היה שותף לתרגום לאנגלית של מסכתות ברכות וסוכה עם ביאורו של פנחס קהתי.

## בית הכנסת חזון יחזקאל
ממוזער|פתח בית הכנסת חזון יחזקאל
בית הכנסת חזון יחזקאל, שהקים הרב כהנא וקרוי על שם אביו, נמצא ברובע המוסלמי בעיר העתיקה. המבנה שבו שוכן בית הכנסת נקרא "בית הג'ורג'ים", וקודם לכן שכן בו בית כנסת שניטש לאחר פרעות תרפ"ט. בית הכנסת הוקם בכ"ג באלול ה'תשמ"ג הרב כהנא שילם פיצויים לערבים שגרו שם.

בבית הכנסת קהילה קטנה המורכבת מעולים חדשים, בעיקר מארצות הברית. בנוסף קבוצת אברכים לומדת בכולל במקום והוא משמש כחדר שיעורים של ישיבת עטרת ירושלים.

במתחם מתגוררות שתי משפחות יהודיות.

## קישורים חיצוניים
* האתר של הרב נחמן כהנא
* 

## הערות שוליים

קטגוריה:ישראלים ילידי ארצות הברית
קטגוריה:חברי הסנהדרין החדשה
קטגוריה:רבני הציונות הדתית בישראל
קטגוריה:העיר העתיקה: רבנים
נחמן
קטגוריה:מחברי ספרות תורנית
קטגוריה:מתרגמים מעברית לאנגלית
קטגוריה:ישראלים שנולדו ב-1937
קטגוריה:עולים בשנות ה-1960
טחנת הרוח הטמפלרית

**טחנת הרוח הטמפלרית** היא טחנת רוח ישנה הנמצאת בשכונת בת גלים שבחיפה. הטחנה נבנתה בשנת 1874 בידי הטמפלרים, שהתיישבו בחיפה החל מהמחצית השנייה של המאה ה-19, ושימשה לטחינת גרעיני חיטה לקמח. כיום הטחנה משמשת למגורים, ונמצאת ברחוב העלייה השנייה 22, סמוך לבית החולים רמב"ם ולבסיס ההדרכה של חיל הים.

## היסטוריה
בשנת 1868 הגיעו הטמפלרים לחיפה והקימו בה את המושבה הגרמנית. בתחילת דרכם בעיר ניסו הטמפלרים לעסוק בחקלאות וזרעו שדות חיטה, בעיקר באזור שכונת קריית אליעזר של היום. לצורך טחינת החיטה הם הקימו שתי טחנות קמח, אחת בתחומי המושבה ואחת בשכונת בת גלים של היום. הטחנה הייתה המבנה הראשון שנבנה באזור בת גלים של היום. היא שירתה את תושבי האזור כולו לרבות יישובים מרוחקים דוגמת זכרון יעקב, אולם הרוח שבאזור לא הייתה חזקה מספיק, והטחנה עברה הסבה להנעה בקיטור. הטחנה פעלה עד סוף התקופה העות'מאנית, ככל הנראה בשל העובדה שהטמפלרים נטשו את העיסוק בחקלאות והתמקדו בעיקר בתעשייה ובתיירות, וייתכן גם בשל הקמת טחנות מתחרות גדולות יותר בחיפה בתחילת שנות ה-20 בתמיכת הברון רוטשילד. 

במסגרת הסכם השילומים בשנות ה-50 של המאה ה-20 עברה הטחנה, עם שאר הרכוש הטמפלרי בארץ, לידי מדינת ישראל. המבנה נותר נטוש לאורך השנים, אך לעיתים התגוררו בו משפחות לתקופות שונות.

החל משנת 1977 התגורר במקום הפסל פיני וינברג.

## מבנה הטחנה
הטחנה היא מבנה גבוה בנוי מאבן. בראשה עמד קרון עץ מסתובב, שעליו הותקנו כנפי התחנה (בדומה לקרון הקיים כיום בטחנת הרוח במשכנות שאננים). במהלך השנים נעלמו הקרון והכנפיים, ולאחר זמן שעמד נטוש הוסב המבנה לבית מגורים. וינברג, שהתגורר בו עד שנת 2017, שיפץ אותו כך שהוא כולל כיום חמש קומות וביניהן מדרגות לולייניות. 

## קישורים חיצוניים

* רומן קלוצווג, סיפור הטחנה, כולל תמונה מימי פעילותה, 16 במרץ 2012, באתר "חיפה סיטי"

## הערות שוליים

קטגוריה:טחנות רוח
קטגוריה:בת גלים
קטגוריה:חיפה: מבנים
קטגוריה:המושבה הגרמנית (חיפה)
קטגוריה:אתרי מורשת במחוז חיפה
קטגוריה:חיפה: תיירות
טרקאי

**טרקאי** (בליטאית: Trakai, בפולנית: Troki, ביידיש: טראָק, טראָקע), היא עיר בליטא, הנמצאת 28 ק"מ מערבית לווילנה. היא הייתה הבירה הראשונה של ליטא. נמצאת על חצי אי ומוקפת במספר אגמים.

השם טרקאי מוזכר לראשונה בכתבי הטבטונים ב-1337. גדימינאס הגדול התאהב במקום ובנה שם מצודה. הוא קבע את המקום כמרכז שלטונו בליטא. היא קבלה זכויות עיר ב-1409.

האתר המרכזי והחשוב בטרקאי היא טירת האי הגדולה הנמצאת על אי באגם גאלבה ומחוברת לעיר בגשר עץ. הטירה עברה שיקום מסיבי שהחל ב-1980 והסתיים בתחילת שנות ה-90 עם עצמאות ליטא. במקום ישנו מוזיאון גדול עם מוצגים היסטוריים רבים. בחצר הטירה נערכים מופעים שונים.

## הקראים בטרקאי

ב-1392 הביס ויטאוטס הגדול את הטטרים. הוא הביא משפחות של קראים, יהודים וטטרים מחצי האי קרים ואפשר להם להתיישב בטרקאי ובעוד ערים בדוכסות הגדולה של ליטא. הם שימשו מעין מעמד ביניים בין האצולה והצמיתים. לאחר גירוש ספרד הגיעו יהודים נוספים לטרקאי. ב-1495 גורשו היהודים והקראים מטרקאי אבל הורשו לחזור ב-1503. בין המשפחות היהודיות בטרקאי הייתה משפחתו של הרב שלמה שוסטר רבה של לודז' ברבות הימים.

ב-1793 סופחה ליטא לאימפריה הרוסית על ידי יקטרינה הגדולה וקראים רבים עברו להתגורר בערים גדולות כמו וילנה וסנקט פטרבורג. ראש הקהילה הקראית בטרקאי שכונה "חכם" היה אחראי על קהילות הקראים בליטא, פולין ומערב רוסיה.

במלחמת העולם השנייה רצחו הגרמנים ועוזריהם הליטאים את כל יהודי טרקאי והסביבה. הקראים טענו כי מוצאם אינו שמי אלא טורקי-מונגולי ואין הם ממוצא יהודי. הם שייכים לעם הכוזרי ולראייה ששפתם הקראימית כלל אינה דומה לעברית אלא היא ניב טטרי. הימלר פנה בשאלה למספר היסטוריונים יהודים בוורשה ובווילנה – מאיר בלבן, יצחק שיפר וזליג קלמנוביץ' שמתוך רצון להציל את הקראים, קבעו כי מוצאם אינו קשור ליהודים. הימלר אף אפשר להם לשרת בוואפן אס אס.

כיום יש משפחות בודדות של קראים בטרקאי. הם גרים בבתי עץ המאופיינים בשלושה חלונות המסמלים את הנאמנות לאלוהים, למשפחה ולשלטון הליטאי. בית הכנסת שלהם נקרא "כנסה" (Kenesa) ולידו מוזיאון לתולדות הקראים בליטא.

בטרקאי גם בית העלמין הקראי הגדול והקדום מכל בתי העלמין היהודיים במזרח אירופה – ראשוני הקברים בו הם מהמאה ה-16.

## ערים תאומות

* 
* 

## גלריה

File:Karaite synagogue (Kenesa) in Trakai.JPG|בית הכנסת הקראי בטרקאי

File:A Karaite house in Trakai.JPG|בית בשכונת הקראים בטרקאי

File:Trakai Island Castle in Lithuania.JPG|טירת האי בטרקאי


## קישורים חיצוניים

* 
* 
* 
* 
* 
* 
* טירת האי בטרקאי, באתר יוטיוב
* בית הכנסת והמוזיאון הקראי בטרקאי, באתר יוטיוב

## הערות שוליים

קטגוריה:ליטא: ערים
קטגוריה:מחוז וילנה
סבון כלים

260px|ממוזער|שמאל|סבוני כלים בצורת נוזל וטבליות למדיח כלים
**סבון כלים** (לעיתים נקרא גם **נוזל ניקוי** או **נוזל כלים**) הוא סבון נוזלי המיועד לשטיפת כלים. חומר ניקוי זה נפוץ מאוד בשימוש ביתי ותעשייתי וניתן למצוא אותו בכל מקום המפעיל מטבח. סבוני הכלים תורמים להיגיינה העולמית והפרטית, ועוזרים לבריאות הכללית והביתית.

## מאפיינים
מצב הצבירה של הסבון הוא נוזל, על מנת שיהיה ניתן ליצוק מעט ממנו כל פעם על ספוגית הניקוי. לאחר מכן ניתן לשפשף היטב את כלי האוכל בעזרת הקצף שנוצר ולשטוף אותם היטב במים. עם זאת, ישנם סבוני כלים שבאים בצורת טבליות על מנת להניח אותם במדיח הכלים. לסבוני הכלים ניחוחות שונים על פי בחירת הצרכן והעדפותיו. בקבוקי הסבון עשויים תמיד מחומר עמיד למים, כגון פלסטיק, קרמיקה ומתכת.

## היסטוריה
במהלך מלחמת העולם הראשונה ייצרה גרמניה לראשונה סבון סינתטי שיוצר מסינתזה בין חומרים כימיים שונים. ייצור הסבון הסינתטי נבע מהמחסור בשומנים לייצור סבון. ייצור הסבון הסינתטי נבע גם מהצורך בחומר ניקוי שבשונה מהסבון לא יתלכד עם מלחים ומינרלים שבמים דבר שיוצר לכלוך בלתי מסיס.

## קישורים חיצוניים

## הערות שוליים

קטגוריה:מוצרי ניקיון
קטגוריה:סבון
ג'ובס (סרט)

**ג'ובס** (באנגלית: **Jobs**) הוא סרט דרמה ביוגרפי אמריקאי שמבוסס על חייו של סטיב ג'ובס, החל משנת 1974 אז היה סטודנט במכללת ריד ועד להצגת האייפוד בשנת 2001. הסרט בוים על ידי ג'ושוע מייקל שטרן, נכתב על ידי מאט ויטאלי והופק על ידי מארק הולם. "ג'ובס" גם צולם על ידי שני צלמים שונים; ראסל קרפנטר צילם את הסצנות שמתרחשות בארצות הברית, ואסים בג'ג' צילם את הסצנות שמתרחשות בהודו. סטיב ג'ובס עצמו מגולם בסרט על ידי אשטון קוצ'ר, והמייסד השני של אפל, סטיב ווזניאק, מגולם על ידי ג'וש גד.

"ג'ובס" היה הסרט שסגר את פסטיבל הסרטים סאנדנס של שנת 2013.

## צוות השחקנים והדמויות

## הפקה
### פיתוח
התסריטאי מאט ויטאלי החל לעבוד על התסריט לסרט בערך בתקופה בה סטיב ג'ובס לקח חופשת מחלה מאפל במחלת סרטן הלבלב. הבמאי ג'ושוע מייקל שטרן ציין בריאיון שכל החומר והמידע בסרט נאסף דרך מחקרים וראיונות.

מארק הולם, המפיק שלנו, שכר צוות של חוקרים מומחים שסורקים את כל המידע הציבורי והפרטי על סטיב ג'ובס. מארק, התסריטאי וצוות החוקרים גם עובדים לצד צוות גדול של אנשים שעבדו באפל או עבדו לצד סטיב כדי לוודא שאנחנו מעצבים את דמותו בצורה המדויקת ביותר שאפשר בתוך גבולות אורך הסרט.

### הפקה
הפקת הסרט החלה בחודש יוני 2012 בבית הילדות של סטיב ג'ובס בלוס אלטוס, קליפורניה, באדיבותה של אמו החורגת של סטיב, מרילין ג'ובס (שעדיין גרה שם). גם אחותו של סטיב, פאטי, עזרה באירוח הצוות. הסצנות שמתרחשות במכללת ריד צולמו באוניברסיטת קליפורניה בלוס אנג'לס. רוב הסרט צולם באזור לוס אנג'לס.

## קישורים חיצוניים

*  

* 
* 
* 
* 
* 
קטגוריה:סטיב ג'ובס
קטגוריה:סרטי 2013
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטים עצמאיים
באסאס דה אינדיה

**באסבאס דה אינדיה** (בפורטוגזית: **Bassas da India**, תרגום מילולי: **אגן הודו**) הוא אטול לא מיושב במרכז מצר מוזמביק הנשלט בידי צרפת כחלק מאיי אפארסה.

## היסטוריה
האטול התגלה לראשונה בתחילת המאה ה-16 על ידי פורטוגזים וכונה "Baixo da Judia" על שם הספינה שגילתה אותו. בשנת 1585 טבעה שם הספינה הסנטיאגו ושרידיה נמצאים שם עד היום. לאחר מכן נשכח על ידי האירופים עד שבשנת 1774 התגלה מחדש. מ-1879 האי נשלט על ידי צרפת. ב-1960 ממשלת צרפת ניתקה את איי אפארסה מהטריטוריה של מדגסקר לניהול ישיר של השר הממונה על הטריטוריות מעבר לים. בשנת 2007 צורפו האיים כאחת מחמש הטריטוריות שצרפת מאגדת תחת הארצות הדרומיות והאנטארקטיות של צרפת ולכן אינן מחולקות לקומונות ואינן משתייכות לאיחוד האירופאי.

עגינה בחופי האי דורשת אישור מיוחד מממשלת צרפת. באי אין נמל אווירי או נמל ימי.

## גאוגרפיה
האי מעגלי וכולל לגונה פנימית בעומק מקסימלי של 15 מטר. הלגונה משמשת גם כביתם של דגים רבים ושונית אלמוגים נרחבת. גובהו של האי מגיע עד לשלושה מטרים מעל פני הים. שטחו מעל פני המים היינו כ-0.2 קמ"ר. האי כולל שטח רב של אדמה מוגבהת יחסית מתחת למים, דבר הגורם לו להיות מסוכן לספינות, שרבות מהן נטרפו על פניו. האי מכוסה במים במשך רוב שעות היום (שלוש שעות לפני הגאות, במהלכה ושלוש שעות אחריה).

## המחלוקות על השלטון באי
השלטון באי נתון במרכז מחלוקות בין ממשלת צרפת לממשלת מדגסקר מאז שחרור מדגסקר מהכיבוש הצרפתי ב-1968 . ממשלת מדגסקר טוענת לשלטון על האי עקב מיקומו (האי קרוב מאוד למדגסקר). מצד שני, ממשלת צרפת טוענת לשלטון באי מכיוון ששלטה בו במשך זמן רב. בניגוד לרוב הקולוניות הצרפתיות מימי האימפריה הצרפתית, באטול אין אוכלוסייה מקומית המושפעת משלטונה באזור. השלטון באטול עצמו אינו מועיל לאף אחת מן הממשלות (הוא אינו מיושב ושטחו היבשתי קטן) אך השלטון בו מעניק אזור כלכלי בלעדי של יותר מ-123 אלף קמ"ר. האי למעשה מסווג על ידי צרפת כחלק מהארצות הדרומיות ואנטארקטיות של צרפת.

## קישורים חיצוניים

* מידע על באסאס דה אינדיה מאתר הרשמי של הארצות הדרומיות והאנטארקטיות של צרפת

## הערות שוליים

קטגוריה:איים באוקיינוס ההודי
קטגוריה:הארצות הדרומיות והאנטארקטיות של צרפת
קטגוריה:חבלי ארץ במחלוקת
קטגוריה:צרפת: איים לא מיושבים
טד קולז'לילר

**טד קולז'לילר** (בטורקית: **TED Ankara Kolejliler Spor Kulübü**) היא קבוצת כדורסל טורקית מהעיר אנקרה, המתמודדת בליגת העל הטורקית וביורוקאפ.

## היסטוריה
הקבוצה, הוקמה בשנת 1954 ומייצגת את האוניברסיטה הטכנולוגית של אנקרה. בעונת 1972/73 זכתה הקבוצה בגביע הטורקי לאחר ניצחון בסיכום גמר של שני מפגשים מול קבוצת בשיקטש. הקבוצה השתתפה בליגה הבכירה בעונות: 1966-1977, 1979-1981, 1982-1983, 1984-1985, 1990-1995, 1996-1997, 1998-2003 ו- 2006-2009. במשך השנים ירדה הקבוצה 8 פעמים לליגה השנייה ועלתה 8 פעמים. בעונת 2012/13 סיימה במקום השביעי בטבלה והפסידה בסדרת רבע הגמר 2-1 לקבוצת אנאדולו אפס.

### במסגרת אירופאית
ההופעה האירופאית הראשונה של הקבוצה הייתה בעונת 1991/92 בגביע קוראץ' ובהמשך עוד שתי עונות (1992/93, 1994/95). בעונת 2013/14 תשתתף הקבוצה בשלב הבתים של היורוקאפ.

הקבוצה מארחת לעיתים ב**היכל TOBB** הממוקם באוניברסיטה ומכיל 2,000 מקומות. ולעיתים ב**אתאטורק ארנה** המכיל 5,000 מקומות ישיבה.

## תארים והישגים
***[[הגביע הטורקי בכדורסל|הגביע הטורקי]]:**
**זכייה (1): 1973

## קישורים חיצוניים
* 

קטגוריה:קבוצות כדורסל טורקיות
קטגוריה:אנקרה: מועדוני ספורט
אחי, זאת הרוח שלי

**אחי, זאת הרוח שלי** (באנגלית: **!Dude, That's My Ghost**) היא סדרת טלוויזיה מונפשת צרפתית-בריטית המיוצרת על ידי חברת האנימציה גמונט ייצור הצרפתית ומשודרת בערוץ דיסני בממלכה המאוחדת. הסדרה נוצרה על ידי יאן ואן ריג'סלברג. הסדרה הופיע בממלכה המאוחדת ואירלנד לראשונה ב-2 בפברואר 2013 בערוץ דיסני.

## עלילה
הסדרה עוקבת אחר חייו של ספנסר רייט, נער בן 14, קולנוען צעיר, שעובר להוליווד עם משפחתו. הוא מגיע לאחוזה של בן המשפחה הרחוק שלו, כוכב הפופ בילי ג'ו קוברה. ספנסר מקבל עזרה מחבר חדש לאורח חיים שונים בהרבה מהוליווד: רוחו של כוכב הפופ המפורסם, בילי ג'ו קוברה.

## דמויות
### דמויות ראשיות
***ספנסר רייט** - ספנסר הוא הדמות הראשית בסדרה. ספנסר הוא קולנוען צעיר שיוצר סרטי אימה. לעיתים קרובות הוא נכנס לצרות בשל מעשיו של בילי, אבל מקבל באותה מידה לעזור גם כן. הוא לובש תליון כחול שהיה שייך לבילי כדי לראות אותו.
***בילי ג'ו קוברה** - בילי הוא רוח רפאים והחבר הטוב ביותר של ספנסר. הוא היה כוכב רוק פופולרי ומפורסם מאוד לפני מותו, והוא עדיין זוכה להערכה רבה לאחר מותו. הוא לעיתים קרובות מאוד שובב ומתרגש, ונוטה לגרום לבעיות עבור ספנסר, אף על פי שבדרך כלל לא בכוונה. הוא גם עוזר לספנסר טוב יותר בקנה אחד עם תרבות הוליווד. לא ניתן לראות את בילי אלא אם כן לובשים פריט אישי שלו (כמו התליון של ספנסר). הוא בן דוד רחוק למשפחת רייט. יש לו אחוזה, ואחרי מותו משפחתו של ספנסר עברה לאחוזתו של בילי. שמו האמיתי הוא ברוך כהן.
***גלן פונזי** - המנהל של בית הספר. לובש פאה נוכרית אף על פי שלרוב הפאה נופלת בגלל ספנסר או בילי. מאוהב בגברת רמספלד אף על פי שהיא קשישה עם שיניים תותבות. יש לו ציפור עם פאה בדיוק כמו שלו בשם לורנזו ואוהב גם ציפורים או איך שפונזי קורא להם: בעלי הכנף. התלמידים שונאים אותו והוא אותם חוץ ממלורי וקליט.

### דמויות משניות
***רג'יב באגיטי** - חברו של ספנסר לספסל הלימודים. יש לרג'יב קול צווחני שגורם לזכוכיות להישבר. מאוהב בלולו ועושה כל דבר בשביל אהבתה אף על פי שהיא משפילה אותו בכל פעם. יש לו חגורה של בילי כדי לראות אותו. רג'יב הוא השחקן הראשי בכל סרט אימה של ספנסר ובגלל העסקים של ספנסר הוא נפגש עם הרבה מפיקים ובמאים.
***לולו קלורי** - יריבתו של ספנסר ואהובתו של רג'יב. ללולו יש משפחה עשירה ומשרת אישי בשם אדריאן שעושה בשבילה הכול. בכל פעם שרג'יב מנסה שלולו תתאהב בו אדריאן זורק\משפיל אותו. לולו מכפישה את שמו של ספנסר וגם מנסה להשפיל אותו. היא מנסה לפגוע בקריירת הקולנוען שלו אבל ספנסר מצליח לעצור את התוכנית של לולו. לולו מנסה הכול כדי שספנסר יושפל אבל בכל פעם נכשלת.
***קליט קלינרסון** - בריון בית הספר של ספנסר. מציק לכולם בבית הספר מלבד לפופולריים ומציק במיוחד לספנסר.
* **שאנילה באגיטי** - חברתו של ספנסר לספסל הלימודים. אחותו של רג'יב. מאוהבת בספנסר.
* **מאדאם X** - מעריצה אובססיבית של בילי שרוצה ללכוד את הרוח שלו ולשים אותה בתוך צנצנת.
* **סם הובר** - אדם שעובד אצל מאדאם X ועוזר לה לתפוס את בילי, למרות שהוא לא באמת רוצה. עובד בכל מיני עבודות הסוואה שונות כדי לתפוס אותו כשהנפוצה שבהן היא שליח פיצה. כשהתחפש למורה בשם גברת הוברדייל בבית הספר של ספנסר פונזי התאהב בו.

## מדבבים

## קישורים חיצוניים

* 

## הערות שוליים

קטגוריה:דיסני: סדרות טלוויזיה
קטגוריה:סדרות טלוויזיה בריטיות לילדים
חטיפת המטוס הלבנוני באוגוסט 1973

250px|ממוזער|שמאל|חיילי צה"ל ליד המטוס הלבנוני ב-17 באוגוסט 1973
**חטיפת המטוס הלבנוני** הייתה אירוע חטיפת מטוס על ידי צעיר לובי ב-16 באוגוסט 1973. בשל איומי החוטף הונחת המטוס בשדה התעופה לוד. כוח מסיירת חרוב פרץ למטוס, עצר את החוטף ושחרר את נוסעי המטוס.

## החטיפה
המטוס הלבנוני של חברת "מידל איסט איירליינס" מסוג בואינג 707 המריא סמוך לשעה 14:00 מנמל התעופה של בנגזי שבלוב בטיסה ישירה לביירות. על המטוס היו 116 נוסעים. בשעה 15:45 בערך קם נוסע בשם מוחמד אלתומי ונכנס לתא הטייס. הנוסע שלף שני אקדחים והודיע לקברניט המטוס שהוא חוטף את המטוס ומצווה עליו לנחות בישראל. הקברניט סירב בהתחלה אך בהמשך יצר קשר עם מגדל הפיקוח בשדה התעופה לוד וביקש אישור לנחות. הקברניט לא קיבל אישור אך הודיע למגדל הפיקוח כי אין לו ברירה והוא חייב לנחות בלוד לפי הוראות החוטף. בשעה 16:20 הגיע המטוס למרחב האווירי של ישראל, ושני מטוסי F-4 פנטום ליוו אותו לשדה התעופה עד לנחיתה בשעה 16:43.

## פעולת ההשתלטות
באותה עת, בהנחיית אלוף פיקוד המרכז, רחבעם זאבי, הוכשרה סיירת חרוב במתארי השתלטות על מטוסים חטופים. לאחר שהמטוס נחת בשדה התעופה הורה האלוף זאבי לסיירת חרוב לשלוח כוח למטרת השתלטות על החוטף. לוחמי הכוח היו לוחמים המצויים במסלול ההכשרה של הסיירת, בדיוק על סף סיום פרק ההכשרה בהשתלטות על מטוס חטוף. הכוח, בפיקוד סגן מפקד הסיירת, יאיר קליין, הגיע במהירות לשדה. החוטף יצא ועמד בראש כבש המדרגות וניהל משא ומתן עם כוחות הביטחון ובראשם האלוף רחבעם זאבי. על אף חילוקי דעות בסוגיה עם ראש אמ"ן, האלוף אלי זעירא, שביקש להטיל את משימת ההשתלטות על כוח מסיירת מטכ"ל, בחר זאבי בכוח הכפוף לפיקוד, סיירת חרוב. קליין וחייליו נערכו בקרבת המטוס, ובעוד צוות משא ומתן האזין לדרישות המחבל והסיח את דעתו, פקד קליין לפרוץ למטוס. כוח בפיקוד שלום קורן, מפקד פלוגה בסיירת, פרץ פנימה, השתלט על המחבל, החמוש באקדח, בתרגולת קרב מגע ושחרר את בני הערובה. הפעולה הסתיימה ללא נפגעים לכוח הפורץ ולנוסעי המטוס.

## משפטו של החוטף
מוחמד אלתומי הכריז בבואו לישראל כי ביקש להביא את השלום לאזור. גורמי הביטחון שחקרו אותו החליטו להעמידו למשפט על חטיפת המטוס. המשפט החל ב-4 בדצמבר 1973. הנאשם הודה בכל העובדות שיוחסו לו בכתב האישום. לצורך הגנה מונה צוות פרקליטים וכן צוות של פסיכיאטרים שנועד לאבחן את מצבו הנפשי ואת מידת יכולתו לעמוד למשפט. בחוות הדעת הפסיכיאטרית נאמר כי הנאשם לא חי בשלום עם עצמו ולא מצא את מקומו במשפחה, בחברה ובעבודה. לדעתו, המנהיגים הערביים היו מושחתים ונלחמו בישראל הקטנה במקום לשחרר את ארצות ערב מעול זרים. הוא החליט שעליו ללחום נגדם ולהביא שלום בין ישראל למדינות ערב. רעיון חטיפת המטוס לישראל נועד להוכיח לנוסעים הערביים שהישראלים אינם אנשים פראיים והם לא יפגעו לרעה באזרחים ערביים. רעיון החטיפה הפך עבורו לתשוקה המרכזית בחייו והוא פעל מתוך דחף בלתי ניתן לכיבוש מבלי לשקול ולראות שתוכניתו איננה מציאותית. המשפט הסתיים ב-11 בדצמבר 1973. בית המשפט קיבל את מסקנות חוות הדעת לגבי מצבו של הנאשם ופעולתו תחת דחף שאיננו בר-כיבוש ולכן החליט על אשפוזו עד לשחרורו לפי החוק לטיפול בחולי נפש.

## לקריאה נוספת
* יאיר קליין, **לוחם פראי**, הוצאת המחבר, 2013, עמודים 117–118.
* יעקב ארז בהשתתפות זאב קליין, **האנציקלופדיה לצבא וביטחון – 'צה"ל בחילו**', הוצאת רביבים (מהדורת מעריב), 1983, כרך 14 -"סיירות ומיעוטים", עמוד 100.
## קישורים חיצוניים
*
*, 
*
*
*
*

## הערות שוליים

קטגוריה:חטיפות מטוסים
קטגוריה:מבצעי צה"ל ללחימה בטרור
קטגוריה:תקריות ואסונות תעופה ב-1973
אבץ פוספיד

ממוזער|אבץ פוספיד
**אבץ פוספיד** (Zn3P2) הוא תרכובת אי-אורגנית המורכב מאבץ וזרחן. הוא מגיע בצורה של אבקה אפורה-שחורה בעלת ריח חריף של שום או דגים נרקבים ומשמש בעיקר להרעלת מכרסמים, כמו עכברים, עכברושים, נובחנים ופיקות. 

אבץ פוספיד סונתז לראשונה בשנת 1740. השימוש הראשון בו כרעל היה באיטליה בסביבות 1911-1912.

אבץ פוספיד נבחן גם כחומר לייצור תא פוטו-וולטאי.  

## תכונות ודרכי שימוש כרעל למכרסמים
השימוש באבץ פוספיד כרעל מכרסמים מומלץ בגלל היותו חומר מתפרק אשר אינו נספג בשומן המכרסם, כדי למנוע פגיעה באוכלי נבלות, ציפורים וחיות אחרות שאינן יעד להרעלה. בנוסף הריח המופץ על ידי אבץ פוספיד, ריח חזק של פוספין, המשוחרר לאוויר בתהליך הידרוליזה, מושך מכרסמים, אך דוחה חיות רבות אחרות ועופות אינם רגישים לריח. על כן, חיות שאינן יעד ההרעלה אינן נפגעות מהרעל במידה רבה. עם זאת, ישנה פגיעה בעיקר בחתולים, כלבים ומספר סוגי ציפורים העשויים לאכול את הרעל.  

פתיונות אבץ פוספיד מיוצרים בדרך כלל בצורת אבקה שחורה, המכילה 75% אבץ פוספיד, ו-25% אנטימון אשלגן טרטרט, סם הקאה, המיועד למקרה בו החומר נבלע בטעות על ידי בני אדם או חיות בית. ישנה גם אפשרות לפזר אבץ פוספיד באוויר בטיפול בנובחנים, מספר ימים לפני פיזור הרעל מפזרים שיבולת שועל לא מורעל כהכנה, דבר שמגדיל את אחוזי ההצלחה בחיסול הנובחנים.

בתוך הגוף, אבץ פוספיד מתפרק ויוצר את גז הפוספין הפוגע בכלי הדם, מערכת הזרמת הדם, הריאות והכבד. הטיפול באדם שבלע אבץ פוספיד הוא על ידי עידוד הקאה, מתן פחם פעיל ובליעת סודה לשתיה למניעת שחרור הפוספין. 

### השימוש במדינות שונות

בישראל, אבץ פוספיד אסור לשימוש בהוראת המשרד להגנת הסביבה ומשרד החקלאות. בארצות הברית השימוש הוא בפיקוח סוכנות הגנת הסביבה של ארצות הברית, והשימוש בו מותר לרוב רק מיולי עד ינואר. 

בסין, אבץ פוספיד היה בשימוש נרחב החל מ-1958 להדברת פיקות. אולם החל משנת 1978 עברו בסין לרעלים אחרים כדי לצמצם את הפגיעה בחיות בר, כמו חתול מדבר סיני. 

בארצות הברית משמש אבץ פוספיד כרעל מכרסמים חלופי לסטריכנין, ומאז 1990 רוב הפתיונות למכרסמים הנמכרים בארצות הברית מכילים אבץ פוספיד במקום סטריכנין.

## קישורים חיצוניים

## הערות שוליים

קטגוריה:רעלים
קטגוריה:אבץ: תרכובות
קטגוריה:זרחן: תרכובות
ג'ובאני אלבר

**אלבר דה סוזה** (בפורטוגזית: **Giovane Élber**; נולד ב-23 ביולי 1972), הידוע בשם **ג'ובאני אלבר**, הוא כדורגלן עבר ברזילאי, אשר שיחק כחלוץ.

את מרבית הקריירה העביר בגרמניה, שם ייצג רוב הזמן את באיירן מינכן (6 עונות), וכבש בסך הכל 133 שערי בונדסליגה ב-260 משחקים עבור שלושה מועדונים שונים.

## קריירת מועדונים
אלבר גדל במחלקת הנוער של מועדון עיר הולדתו לונדרינה, ובשנת 1990 הצטרף לקבוצת הבוגרים של המועדון האיטלקי מילאן. בעונתו הראשונה בסרייה א', לא זכה לדקות משחק, והושאל לגראסהופרס השווייצרית. אלבר סייע לקבוצתו לעלות שלב במסגרת עונת 1992/1993 בגביע אופ"א, לאחר ניצחון חוץ מול ספורטינג ליסבון הפורטוגלית, משחק בו כבש צמד שערים. אלבר כבש עבור המועדון למעלה מ-50 שערים רשמיים, ובקיץ 1994 חתם בקבוצת שטוטגרט מהבונדסליגה.

במשחק הבכורה שלו במדי שטוטגרט, כבש אלבר בניצחון הביתי 1–2 מול המבורג. את עונת הבכורה שלו בקבוצה סיים עם 8 שערים, כאשר בשבע העונות שלאחר מכן סיים עם מספר דו ספרתי של כיבושים. בעונת 1996/1997, כבש אלבר 17 שערי ליגה ו-3 שערי גביע, כולל צמד בגמר הגביע הגרמני בו ניצחה קבוצתו 0–2 את אנרג'י קוטבוס. אלבר היה חלק משלישיית התקפה שכללה גם את קרסימיר בלאקוב ופרדי בוביץ', אשר כונתה "משולש הקסמים" (בגרמנית: *Magisches Dreieck*).

בקיץ שלאחר מכן, חתם אלבר בבאיירן מינכן, במדיה היה שותף לזכייה בארבע אליפויות בונדסליגה (כולל שני דאבלים), ליגת האלופות, הגביע הביניבשתי ועוד מספר גביעים. כמו כן, סיים כמלך השערים של הקבוצה בחמש מתוך שש עונות.

בשנת 2003 חתם אלבר באולימפיק ליון, והיה שותף לזכייתה באליפות הליגה הצרפתית, אולם סבל מפציעות שהשביתו אותו למשך כמעט עונה שלמה, בה זכתה ליון באליפות נוספת.

בינואר 2005, חתם בבורוסיה מנשנגלדבך הגרמנית, במדיה רשם 4 הופעות ליגה בלבד. בינואר 2006 חזר לשחק בברזיל, לאחר היעדרות של 15 שנה, כאשר חתם בקרוזיירו. שלושה מחזורים לסיום עונתו הראשונה בקבוצה, הודיע על פרישה ממשחק פעיל עקב פציעותיו הרבות וכן עקב אובדן אביו.

## קריירה בינלאומית
בשנתו הראשון כשחקן נבחרת ברזיל, 1998, כבש אלבר 6 שערים ב-6 משחקים. בשלוש השנים שלאחר מכן, שותף ב-9 משחקים בלבד עבור ברזיל, בהם הוסיף למניין כיבושיו שער בודד.

## תארים
### מועדונים
גראסהופרס:
* הגביע השווייצרי: 1993/1994

שטוטגרט:
* הגביע הגרמני: 1996/1997

באיירן מינכן:
* בונדסליגה: 1998/1999, 1999/2000, 2000/2001, 2002/2003
* הגביע הגרמני: 1997-1998, 1999/2000, 2002/2003
* גביע הליגה הגרמנית: 1997, 1998, 1999, 2000
* ליגת האלופות: 2000/2001
* הגביע הביניבשתי: 2001

אולימפיק ליון:
* ליגה 1: 2003/2004, 2004/2005
* גביע האלופות (צרפת): 2004

קרוזיירו:
* ליגת מינאס גיראס: 2006

### אישיים
* בונדסליגה: מלך השערים לעונת 2002/2003 (בצוותא עם תומאס כריסטיאנסן)
* ליגת העל השווייצרית: מלך השערים לעונת 1993/1994

## קישורים חיצוניים

* ג'ובאני אלבר בהיכל התהילה של באיירן מינכן

קטגוריה:חלוצי כדורגל ברזילאים
קטגוריה:כדורגלני מילאן
קטגוריה:כדורגלני גראסהופרס ציריך
קטגוריה:כדורגלני שטוטגרט
קטגוריה:כדורגלני באיירן מינכן
קטגוריה:כדורגלני אולימפיק ליון
קטגוריה:כדורגלני בורוסיה מנשנגלדבך
קטגוריה:כדורגלני קרוזיירו
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:ברזילאים שנולדו ב-1972
אוסאמה אל-באז

**אוסאמה אל-באז** (בערבית: **أسامة الباز**; 6 ביולי 1931 – 14 בספטמבר 2013) היה דיפלומט מצרי ויועץ בכיר לנשיא מצרים חוסני מובארכ.

## חייו
אל-באז למד משפטים באוניברסיטת קהיר, ולאחר מכן למד מספר שנים בארצות הברית והוא בעל תואר שלישי מבית הספר למשפטים בהרווארד. לאחר מכן הצטרף לשירות החוץ המצרי, כשבין היתר היה יועץ של שר החוץ המצרי אסמאעיל פהמי ובשנת 1977 קיבל דרגת שגריר. הוא התפרסם לאחר ששר החוץ פהמי התפטר במחאה על כוונתו של אנואר סאדאת לבקר בירושלים, אז מונה אל באז ליועצו של הנשיא לעניין המשא ומתן עם ישראל והיה (יחד עם בוטרוס בוטרוס ראלי, דיפלומט ומזכ"ל האו"ם בין השנים 1992-1996) ממכיני הביקור של סאדאת בישראל. כמו כן היה שותף פעיל בדיוני המשא ומתן וממנסחי הסכם השלום שנחתם בין המדינות.

לאחר עלותו לשלטון מינה חוסני מובארכ את אל-באז ליועצו הבכיר והיה מקורב אליו במשך עשרות שנים. בין היתר היה אחראי מטעם השלטון המצרי על הנושא הפלסטיני והיה בקשר רצוף עם גורמים בישראל.

## חיים אישיים
אחיו הצעיר, פארוק אל-באז, הוא גאולוג מצרי-אמריקאי שהתפרסם כמי שחקר את קרקע הירח והיה שותף בתוכנית אפולו ובהנחתת אדם על הירח.

## קישורים חיצוניים

* 

קטגוריה:דיפלומטים מצרים
קטגוריה:פוליטיקאים מצרים
קטגוריה:בוגרי אוניברסיטת קהיר
קטגוריה:בעלי תואר דוקטור מאוניברסיטת הרווארד
קטגוריה:הסכם השלום בין ישראל למצרים: אישים
קטגוריה:מצרים שנולדו ב-1931
קטגוריה:מצרים שנפטרו ב-2013
קטגוריה:בוגרי בית הספר למשפטים באוניברסיטת הרווארד